open-index/open-wikipedia-markdown huggingface dataset:
Renessanssi (puolue)

**Renaissance** (, lyh. **RE**, aiemmalta nimeltään **En Marche**), on ranskalainen sosiaaliliberaalinen poliittinen puolue, jonka Emmanuel Macron perusti syntymäkaupungissaan Amiensissa Pohjois-Ranskassa. Puolue ei kerää jäseniltään jäsenmaksua tai sen kaltaisia säännöllisiä lahjoituksia.

## Historia
Liike perustettiin 4. huhtikuuta 2016 ja alkoi valmistella Emmanuel Macronin presidentinvaalien kampanjaa ja poliittista ohjelmaansa (ran. *Le programme d'Emmanuel Macron*). Alle puolessa vuodessa En Marche! sai rekrytoitua 4000 vapaaehtoista tuleviin vaaleihin.    

Presidentinvaaleissa 2017 Macron sai ensimmäisellä kierroksella 24,01% ja toisella 66,1% äänistä voittaen molemmat kierrokset. Macronin vaalibudjetti oli myös vaalien suurin: 16 698 320 euroa. 

Parlamenttivaaleissa 2017 En Marche! sai 308 edustajaa. Se teki yhteistyötä MoDem-puolueen kanssa.

Joulukuussa 2018 puolueen korkeimpaan virkaan, toiminnan johtajaksi (), valittiin Stanislas Guerini.

Europarlamenttivaaleissa 2019 liike oli osa vaaliliittoa, johon kuuluivat myös MoDem, Agir, Radikaali liike. En Marche! ei kuulu Euroopan liberaalidemokraattiseen puolueeseen, mutta istuu sen kanssa samassa ryhmässä (Uudistuva Eurooppa) Euroopan parlamentissa.

Puolue ilmoitti 5. toukokuuta 2022 vaihtavansa nimeä ja uudeksi nimeksi tulee ***Renaissance*** ("Renessanssi"). Samassa yhteydessä se ilmoitti muodostavansa vaaliliiton muiden EU-myönteisten keskustalaisten puolueiden kanssa, kuten esim. MoDem, vuoden 2022 parlamenttivaalien alla.

## Ideologia ja näkemyksiä
Puoluetta on luonnehdittu keskustalaiseksi tai keskusta-oikeistolaiseksi. Toisaalta puolueen on katsottu myös olevan kansanpuolue, joka pyrkii saamaan kannatusta sekä oikeiston että vasemmiston suunnasta.

Puolueen alkuvaiheessa Macron kertoi, että LREM on ennen kaikkea kansanliike, johon voi kuulua myös siinä tapauksessa, että henkilöllä olisi jonkun toisen puolueen jäsenkirja.

Vuoden 2022 presidentinvaaleihin puolue lähti uudella ohjelmalla, jonka mukaan se haluaa mm.:

* Yhtenäistää maan eläkejärjestelmiä
* Vähentää tupakkaan liittyviä kuolemia luomalla Ranskaan ensimmäinen savuton sukupolvi
* Suoda merentakaisille alueille laajempia poliittisia ja taloudellisia vapauksia.
* Vahvistaa sekularismia yhteiskunnassa ja auttaa erityisesti maan muslimiväestöä integroitumaan paremmin
* Vahvistaa Ranskan asemaa kansainvälisissä yhteyksissä
* Turvata Ranskan maatalous takaamalla alkutuotannon työntekijöille riittävä elintaso 

## Galleria

Tiedosto:2017-03-31 20-43-46 reunion-en-marche.jpg|LREM:n poliittisen ohjelman julkistamistilaisuus vuoden 2017 presidentinvaalien alla.
Tiedosto:En marche logo.png|Puolueen ensimmäinen logo
Tiedosto:Panneaux électoraux devant le bureau de vote Sainte-Croix, Saint-Lô (Européennes 2019).jpg|Ranskan piraattipuolueen ja LREM:n vaalimainos vuoden 2019 EU-vaalien yhteydessä.


## Lähteet

*

### Viitteet
 

## Aiheesta muualla
* En Marche!
Rangi

**Rangi** on Uuden-Seelannin maorien Taivaan jumala. Eräässä versiossa aikojen alussa Papa, Maan jumalatar, ja Rangi syleilivät toisiaan ja pitelivät lapsistaan tiukasti kiinni, mutta Tangaroa ja muutamat hänen sisaruksistaan vääntäytyivät irti aloittaakseen luomistyön. Tangaroan veli  Tawhirimatea, tuulten jumala, suuttui tästä ja nostatti hirmumyrskyn. Tangaroan veli Tane, metsien jumala, oli tarjonnut turvapaikan karkulaisille. Aallot huuhtoivat kaiken elävän mereen.

## Lähteet
* Philip Wilkinson: Myytit & legendat. Readme.fi, 2009. Suomentaja Veli-Pekka Ketola 
### Viitteet
Rumia (mytologia)

**Rumia** on Uuden-Seelannin maorien mytologiassa suuri simpukka, joka kellui tyhjyydessä. Rumian sisällä kehittyi Tangaroa, joka avasi simpukan ja aloitti maailman luomisen.

## Lähteet
*
Gambinon mafiaperhe

**Gambinon mafiaperhe** on yhdysvaltalainen rikollisperhe. Se on yksi ns. ”viidestä perheestä”, jotka hallitsevat New Yorkin järjestäytynyttä rikollisuutta. Gambino on Genovesen mafiaperheen ohella Yhdysvaltojen suurimpia mafiaperheitä. Perheen toimialaa ovat murhat, ryöstöt, rahanpesu, kiristys, huumekauppa, petokset ja uhkapeli. Gambinon mafiaperheeseen kuuluu arviolta 200 jäsentä ja 1&nbsp;500–3&nbsp;000 liitännäisjäsentä.

Gambinon perheen johtaja oli Francesco ”Frank” Cali vuoteen 2019 asti, kunnes hänet ammuttiin kuoliaaksi maaliskuussa 2019. Uudeksi johtajaksi valittiin Lorenzo Mannino.

## Lähteet
Ordesa y Monte Perdidon kansallispuisto

**Ordesa y Monte Perdidon kansallispuisto** on kansallispuisto Aragonian itsehallintoalueella Espanjassa. Kansallispuisto perustettiin vuonna 1918. Monte Perdido ja muita alueita liitettiin suojelualueeseen vuonna 1982. Kansallispuisto on osa Unescon Ordesa-Viñamalan biosfäärialuetta. Puiston korkein kohta on kalkkikivivuoristoon kuuluva Monte Perdido, 3&nbsp;355 metriä merenpinnan yläpuolella. Puisto jaetaan Valle de Ordesan, Valle de Pinetan, Añisclon kanjonin sekä Valle de Escuaínin alueisiin.

## Lähteet

## Aiheesta muualla
Sulttaanisarvinokka

**Sulttaanisarvinokka** (*Buceros rhinoceros*) on sarvinokkien heimoon kuuluva lintu. Sitä tavataan Bruneissa, Indonesiassa, Malesiassa ja Thaimaassa.

Lintu on Indonesiassa ibanien kansanperinteessä ennelintu joka tuo viestejä henkimaailmasta. Se kuuluu moniin seremonioihin, ja siksi se on Sarawakin osavaltion tunnuslintu.

## Ulkonäkö
Sulttaanisarvinokka on suurikokoinen lintu, noin joutsenen kokoinen. Sen punakeltaisen nokan päällä on ontto rakenne. Suurta nokkaansa se käyttää pähkinöiden ja siemenien murskaamiseen, mutta nokan päällä olevan rakenteen merkitystä ei tunneta.

## Levinneisyys ja elinympäristö
Sulttaanisarvinokka elää lähinnä laajoissa ikivihreissä vanhoissa metsissä, ja siksi sen määrä todennäköisesti vähenee nopeasti elinalueiden hävitessä. Sitä tavataan laajasti mutta sitä on tarkkailtava huolellisesti. 

Lajin elinaluetta ovat vanhat alavat ja vuoriset metsät ja soiset metsät. Joskus sitä tavataan myös kosteissa vuorimetsissä 1&nbsp;400 metrin korkeuteen saakka.

## Uhat
Sulttaanisarvinokkan uhkana ovat Indonesiassa Sundan laajojen kaupallisten ja laittomien metsänhakkuiden seurauksena metsien häviäminen sekä maanviljelysten laajeneminen. Borneossa paikalliset asukkaat ampuvat sitä ravinnoksi ja hattusulkien saamiseksi. Se palaa pesäkoloihin vaikka ympärillä oleva metsä on hävinnyt, ja tutkimukset osoittavat, että hakkuut vähentävät sen lukumäärää.

## Lähteet

## Aiheesta muualla
* Birdlife.org
Krzysztof Habraszka

**Krzysztof Habraszka** (s. 22. heinäkuuta 1977 Bytom) on puolalainen karateka. Hän on viisinkertainen Kyokushinin Euroopan-mestari, joka päätti uransa 2013.

## Karate
Habraszka aloitti Kyokushin-karaten harjoittelemisen 1988 ja pääsi Puolan maajoukkueeseen 1997. Kansainvälisissä kisoissa hän saavutti menestystä ensimmäisissä Euroopan avoimissa mestaruuskilpailuissa, kun Habraszka sijoittui neljänneksi hävittyään pronssiottelun Tomasz Najduchille. Kaksi vuotta myöhemmin Habraszka sijoittui viidenneksi Euroopan avoimissa mestaruuskilpailuissa, kunnes seuraavana vuonna 2003 hän saavutti pronssia. Habraszka jatkoi menestystään samana vuonna ja voitti Euroopan raskaansarjan mestaruuden kohdattuaan loppuottelussa Pablo Estensoron. Kotimaassaan hän sijoittui toiseksi Puolan Openissa 2002 hävittyään loppuottelussa Karol Cieslukille.

Habraszkasta tuli 2004 kolminkertainen Euroopan mestari voitettuaan kaksi Euroopan mestaruutta samana vuonna. Hän voitti ensin Saksassa toukokuussa raskaansarjan mestaruuden Igor Titkovia vastaan. Myöhemmin Habraszka voitti avoimen Euroopanmestaruuden Nicolae Stoiania vastaan käydyssä loppuottelussa.

Habraszka oli mukana marraskuussa 2007 World Openissa, jossa hänen tiensä päättyi toisella kierroksella.

## Lähteet
Harvialan rautatieasema

**Harvialan rautatieasema** (lyhenne Hrv) on lakkautettu rautatieliikennepaikka Riihimäki–Tampere-radalla Janakkalassa.

Harvialan rautatieasema avattiin Turengin aseman alaisena laiturivaihteena Harvialan kartanon tuntumaan silloiseen Vanajan kuntaan vuonna 1899. Kartano oli varsin huomattava maatila, jossa harjoitettiin jo tuolloin merkittävää puutarhaviljelyä ja puutavaraliikennettä. Liikennepaikalta johdettiin jo sen avaamisvuonna kapearaiteinen hevosrata kartanon talouskeskukseen. Rata korvattiin veturein liikennöitävällä kapearaiteisella rautatiellä vuonna 1917. Puutavaran kuljetukseen tarkoitettu rata oli pisimmillään 16 kilometriä ja se ulottui Lammin rajalle saakka. Vuosina 1919–1924 oli käytössä myös toinen haara Äikäälän kartanon eli Vanajanlinnan rakennustyömaalle. Kesäisin radalla oli myös henkilöliikennettä, kun vanajalaisia kuljetettiin avotavaravaunuissa jumalanpalveluksiin Sääjärvelle. Metsärata oli käytössä vuoteen 1955 saakka. Radan punatiilinen veturitalli purettiin 1980-luvulla.

Harvialan rautatieasema alennettiin pysäkiksi vuonna 1954 ja miehittämättömäksi seisakevaihteeksi vuonna 1968. Vanajan kunta lakkautettiin vuoden 1967 alussa ja sen alueet liitettiin naapurikuntiin, jolloin Harviala tuli kuulumaan Janakkalaan. Tavaraliikenne lopetettiin vuonna 1976 ja henkilöliikenne vuonna 1981. Koko liikennepaikka lakkautettiin vuonna 1982. Noin sata metriä entiseltä asemalta Hämeenlinnan suuntaan otettiin käyttöön Harvialan raiteenvaihtopaikka vuonna 1996.

Harvialan ja Turengin rautatieasemien välillä tapahtui Suomen kaikkien aikojen tuhoisin, 39 ihmisen hengen vaatinut Turengin junaturma talvisodan aikana maaliskuussa 1940.
## Lähteet
Rooman metropolikaupunki

**Rooman metropolikaupunki** () on yksi Italian metropolikaupungeista. Se on maakuntatason hallinnollinen alue, joka vuoden 2015 alussa korvasi Rooman maakunnan. Metropolikaupunki sijaitsee Latiumin alueella Italian keskiosassa. Metropolikaupunki sisältää Rooman metropolialueen ja läheistä maaseutua.

Rooman metropolikaupungin pinta-ala on 5&nbsp;352 neliökilometriä. Alueen vakinaisten asukkaiden lukumäärä oli vuoden 2015 lopussa 4&nbsp;340&nbsp;474. Metropolikaupunki koostuu 121 kunnasta, ja sen pääkaupunki on Rooma.

Alueen väekkäimmät kunnat ovat:

## Lähteet

## Aiheesta muualla
Barin metropolikaupunki

**Bari** () on yksi Italian metropolikaupungeista. Se on maakuntatason hallinnollinen alue, joka vuoden 2015 alussa korvasi Barin maakunnan. Metropolikaupungin pääkaupunki on Bari.

Metropolikaupunki sijaitsee Apuliassa, niemimaan ”saappaankoron tyvessä” Etelä-Italiassa. Se käsittää noin 5&nbsp;138 neliökilometrin laajuisen alueen. Metropolikaupungin asukasluku on noin 1,3 miljoonaa, ja siihen kuuluu 41 kuntaa.

## Lähteet

## Aiheesta muualla

*Italy World Club
Rikhard III (täsmennyssivu)

**Rikhard III** voi tarkoittaa:

* Rikhard III (1452–1485), Englannin kuningas
* ''Rikhard III'', Shakespearen näytelmä
* *[[Richard III (vuoden 1955 elokuva)|Richard III]]*, elokuva vuodelta 1955
* *[[Richard III (vuoden 1995 elokuva)|Richard III]]*, elokuva vuodelta 1995
Oruchuban Ebichu

**Oruchuban Ebichu**(おるちゅばんエビちゅ, Ebichu Minds the House, *Ebichu on taloudenhoitaja*) on vuonna 1990, Risa Itō ideoima sarjakuva, manga-sarja. Mangaa sarjoittaa julkaistiin Japanissa viikoittain, Weekly Giga/chan-lehdessä vuosina 1991–2008. 

## Lähteet

## Aiheesta muualla
* Oruchuban Ebichu (manga) 
* Oruchuban Ebichu (TV) 
* Gainax's Ebichu website, in Japanese 
* Futabasha's Ebichu website
Pressiklubi (täsmennyssivu)

**Pressiklubi** voi tarkoittaa seuraavia asioita:
* Pressiklubi, Helsingin kansainvälinen lehdistöklubi ry
* Pressiklubi, lounasravintola Lappeenrannassa
* Pressiklubi, viihteellinen ajankohtaisohjelma televisiossa
Institut d’études politiques de Saint-Germain-en-Laye

**Institut d’études politiques de Saint-Germain-en-Laye** (**Sciences Po Saint-Germain-en-Laye**) on ranskalainen vuonna 2013 perustettu kauppakorkeakoulu, joka toimii Saint-Germain-en-Layen kaupungissa..
Koulussa on mahdollista opiskella valtiotieteitä, hallintoa, taloutta, geopoliitiikkaa ja yhteiskuntatieteitä.

## Lähteet

## Aiheesta muualla
*Virallinen kotisivu
Perjantai (täsmennyssivu)

**Perjantai** voi tarkoittaa seuraavia asioita:
* perjantai, viikon viides päivä
* Perjantai, Dingon singlejulkaisu vuodelta 1993
* Perjantai, Oulussa ilmestynyt kaunokirjallinen viikkolehti
* Perjantai, Yle TV1 -kanavalla perjantai-iltaisin esitettävä ajankohtaisohjelma
* Perjantai, Marvel Comicsin sarjakuvahahmo
* Perjantai, sivuhenkilö kirjassa Robinson Crusoe
Jules Vernen bibliografia

Jules Vernen bibliografia.

## Suomennettuja teoksia
* 
* *[[Viisi viikkoa ilmapallossa]]* (Cinq semaines en ballon, 1863.) (viimeisin suomennos nimellä )
* 
* 
* 
* 
* 
* *Kapteeni Grantia etsimässä. *Suomentanut Eino Voionmaa. Karisto, 1922.
* *Kapteeni Grantin löytyminen. *Suomentanut Eino Voionmaa. Karisto, 1922.
* 
* 
* *[[Sukelluslaivalla maapallon ympäri]]* (Vingt mille lieues sous les mers, 1870.) (viimeisin suomennos nimellä ) 
* 
*  (Teos jatkuu Fennican mukaan romaanissa *Ajelehtiva saari*)
* *[[Turkiksien maassa|Ajelehtiva saari]]* (Le Pays des fourrures 2, 1873), suom. P. J. Hannikainen, 2. tark. p. Karisto, 1979.  (1. p.&nbsp;1928) Teos on jatkoa romaanille *Turkiksien maassa*
* 
* 
*  sekä Pentti Kähkönen (WSOY 1983) 
* 
* *Talvenpito pohjoisissa jäissä; Mont-Blanc vuorelle nousu.* J. Simeliusten perilliset, 1877. 
* 
* 
* 
* 
* 
* 
* 
* 
* 
* 
* 
* 
* 
* 
* 

## Muita Voyages Extraordinaires -sarjan teoksia

* *Une Ville flottante* (1871, suom. *Veden päällä liikkuva kaupunki*, 1876) 
* *Aventures de trois Russes et trois Anglais dans l'Afrique australe* (1872)
* *Le Docteur Ox* (novellikokoelma, 1874)
* *Les Indes noires,* (1877, suom. *Hiilikaivoksessa*, 1882) 
* *Un Capitaine de quinze ans* (1878, lyhennetty suomennos *15 vuotias kapteeni*, 1957)
* *Le Rayon vert* (1882)
* *Kéraban-le-têtu* (1882)
* *L’Archipel en feu* (1884)
* *Un Billet de loterie* (1886)
* *Nord contre Sud* (1887)
* *Le Chemin de France* (1887)
* *Famille-sans-nom* (1889)
* *Sans dessus dessous* (1889)
* *César Cascabel* (1890)
* *Mistress Branican* (1891)
* *P’tit-Bonhomme* (1891)
* *Mirifiques Aventures de Maître Antifer* (1894)
* *L'île à hélice* (1895)
* *Clovis Dardentor* (1896)
* *Le Sphinx des glaces* (1897)
* *Le Superbe Orénoque* (1898)
* *Le Testament d’un excentrique* (1899)
* *Seconde patrie* (1900)
* *Le village aérien* (1901)
* *Les Histoires de Jean-Marie Cabidoulin* (1901)
* *Les Frères Kip* (1901)
* *Bourses de voyage* (1902)
* *Un Drame en Livonie* (1904)
* *L’Invasion de la mer* (1905)
Bentsyyliamiini

**Bentsyyliamiini** (C7H9N) on amiineihin kuuluva orgaaninen yhdiste. Yhdistettä voidaan käyttää muun muassa lääkeaineiden ja väriaineiden valmistukseen ja korroosionestoaineena.

## Ominaisuudet
Huoneenlämpötilassa bentsyyliamiini on väritöntä tai kellertävää nestettä. Sillä on amiineille tyypillinen ammoniakinkaltainen haju. Bentsyyliamiini liukenee erittäin hyvin muun muassa veteen, etanoliin, dietyylieetteriin ja bentseeniin. Yhdiste on keskivahva emäs ja sen reaktiot ovat tyypillisiä amiineille. Se esimerkiksi muodostaa happojen kanssa suoloja ja karboksyylihappojen tai happokloridien kanssa amideja. Bentsyyliamiini ärsyttää ihoa silmiä ja hengitysteitä ja voi emäksenä aiheuttaa syövytysvammoja. Bentsyyliamiinia on eristetty resedoihin kuuluvan lajin *Reseda media* lehdistä.

## Valmistus ja käyttö
Bentsyyliamiinin valmistukseen on useita tapoja. Käytetyimpiä ovat bentsyylikloridin ja ammoniakin välinen reaktio, bentsonitriilin pelkistys vedyttämällä ja bentsaldehydin ja ammoniakin välinen pelkistävä aminointi. Tuote puhdistetaan tislaamalla alennetussa paineessa.
:

Bentsyyliamiinia käytetään lähtöaineena orgaanisen kemian synteeseissä ja siitä valmistetaan muun muassa lääke- sekä väriaineita sekä maatalouskemikaaleja. Siitä valmistetaan myös synteettisiä tekstiilejä. Bentsyyliamiinia voidaan käyttää myös korroosionestoaineena.

## Lähteet

## Aiheesta muualla
*DrugBank: Benzylamine 
*Human Metabolome Database: Benzylamine 
*Kyoto Encyclopedia of Genes and Genomes (KEGG): Benzylamine 
*ChemBlink: Benzylamine
Kanaanilaisten uskonto

**Kanaanilaisten uskonto** oli Välimeren itärannikolla Syyrian ja nykyajan Palestiinan osissa muinoin asuneiden kanaanilaisten uskonto. Se oli muinaisten israelilaisten uskonnon aikalainen, ja se on jättänyt joitain jälkiä nykypäivän maailmaan suurten seemiläisten uskontojen kautta.

Tiedot kanaanilaisten uskonnosta ovat peräisin teksteistä, jotka löydettiin muinaisen Ugaritin kaupungin kaivauksissa nykyisessä Ras Šamrassa Syyrian rannikolla. Ugaritin monimutkaisen pantheonin huipulla oli ylijumala Ēl. Häntä aktiivisempi oli Baal, ’Herra’, joka yhdistettiin säähän ja sateeseen ja joka toi hedelmällisyyttä. Jumalattaria olivat muun muassa Athirat, Ēlin puoliso, sekä Anat, rakkauden ja sodan raju jumalatar, Baalin sisar ja mahdollisesti myös puoliso. Baalin mahtavat vastustajat olivat Yamm sekä suuret merihirviöt Litan ja Tunnan (Raamatun Leviatan ja Tannin).

Baalista tunnetaan kertomuksia, joissa hän taistelee Merta ja Kuolemaa vastaan. Tarinaan liittyy kuoleminen ja ylösnouseminen, ja kanaanilaiset rituaalit kytkeytyivätkin vuodenaikojen vaihteluun ja hedelmällisyyteen. Toisissa teksteissä puhutaan riiteistä, joissa kuningas puhdistautuu ja uhraa eri jumalille.

Kanaanilaisten uskontoon liittyy läheisesti heidän seuraajiensa foinikialaisten uskonto, joka noudatteli pääpiirteissään samoja linjoja. Esimerkiksi foinikialaisten tärkein jumalatar Astarte sai vaikutteita kanaanilaisten Anatilta.

## Lähteet
Islannin Haukan ritarikunta

**Islannin Haukan ritarikunta** (isl. *Hin íslenska fálkaorða)* on Islannin tasavallan kansallinen kunniaritarikunta. Sen perusti 3. heinäkuuta 1921 silloinen Tanskan ja Islannin kuningas Kristian X. Alkujaan sitä myönnettiin islantilaisille, jotka olivat ansioituneet niin sotilas- kuin siviiliviroissa. Ritarikunnassa oli tuolloin kolme luokkaa. Vuonna 1925 lisättiin neljäs luokka. Kun Islannista tuli tasavalta vuonna 1944, ritarikunta säilyi osana Islannin palkitsemisjärjestelmää. Islannin kuninkaan monogrammi korvattiin kuitenkin merkinnällä 17. kesäkuuta 1944, joka on Islannin itsenäisyyspäivä.

Ritarikunnan nimi perustuu siihen, että haukat olivat aikoinaan arvokkaita riistalintuja, joita annettiin lahjoiksi korka-arvoisille vieraille. Ne olivat myös merkittävä vientituote Islannissa. Valkoinen haukka esiintyi myös Islannin vaakuna vuosina 1903–1919. Ritarikunnan motto on "Aldrei að víkja ()" ja sen nauhan väritys perustuu Islannin lippuun.

Nykyään kunniamerkkiä jaetaan useimmiten esimerkiksi valtionpäämiehille ja ansioituneille islantilaisille. Kyseessä on Islannin korkein mahdollinen kunnianosoitus ja ainoa aktiivinen ritarikunta. Ritarikunnan suurmestarina toimii Islannin presidentti ja nimityksien osallistuu hänen lisäkseen 5-jäseninen komitea.

## Luokat
Ritarikunnassa on neljä luokkaa, minkä lisäksi Islannin presidentti kantaa siihen kuuluvaa ketjua suurmestarin aseman merkkinä:
*  suurmestarin ketju
*  suurristi
*  komentajan risti tähdellä 
*  komentajan risti
*  ritari

## Tunnettuja jäseniä
*  Yhdistyneen kuningaskunnan kuningatar Elisabet II
*  Islannin käsipallomaajoukkue (Pekingin olympialaisten 2008 hopeamitalistit)
*  Viron entinen presidentti Lennart Meri
*  Norjan kuningas Harald V
*  Suomen presidentti Sauli Niinistö
*  pianisti Victor Borge
*  kirjailija Antti Tuuri
Lähde:

## Lähteet
Amazon Echo

**Amazon Echo** on Amazon.comin kehittämä puheohjauksella toimiva kaiutin, joka käyttää Amazon.comin omaa Alexa-tekoälyä. Echon avulla voi soittaa musiikkia, ohjata älykodin laitteita ja tilata Amazon.comista tuotteita. Laitevalmistajat voivat tehdä sovellusrajapinnan avulla sovelluksia, jotka toimivat yhdessä Echon kanssa. Echo tuli laajalti myyntiin Yhdysvalloissa 2015 ja Saksassa sekä Isossa-Britanniassa 2016. Echo kehitettiin aluksi vain Amazon Prime -palvelun asiakkaiden musiikin kuuntelua varten, mutta se nousi nopeasti suosituksi. Menestyksen myötä Amazon Echosta julkaistiin monia muita versioita, kuten kosketusnäytöllä varustettu Amazon Echo Show ja alkuperäistä Echoa pienempi Amazon Echo Dot.

## Yksityisyys
Amazon Echon käyttämälle Alexa-tekoälylle lähetetyt käskyt lähetetään prosessoitavaksi Amazonin palvelimille, josta oikea vastaus lähetetään takaisin. Kun puheentunnistus on käynnistetty sanomalla ”Alexa”, Echon käyttäjän ja Alexan väliset keskustelut tallennetaan Amazonin palvelimille. Amazonin mukaan puheentunnistusta käyttävässä Echossa näkyy merkkivalo.

Amazon Echossa on automaattisesti päällä Amazon.comista tilauksia tekevä ominaisuus, vaikka Echo ei kykene tunnistamaan oikeaa omistajaansa. Vuoden 2017 alussa 6-vuotias tyttö osti vahingossa puheohjauksella itselleen 170 euron arvoisen nukkekodin. Myöhemmin uutisankkuri kertoi tapauksesta ja aiheutti lisää vahinkotilauksia.

## Lähteet

## Aiheesta muualla

* Verkkosivut
Amy Finkelstein

**Amy Nadya Finkelstein** (s. 2. marraskuuta 1973 New York) on yhdysvaltalainen taloustieteilijä ja taloustieteen professori (John & Jennie S. MacDonald Professor of Economics) Massachusetts Institute of Technologyssa. Hänelle myönnettiin John Bates Clark -mitali vuonna 2012. Vuonna 2018 Finkelstein sai MacArthur Fellowship -palkinnon.

Finkelstein väitteli taloustieteen tohtoriksi MIT:stä vuonna 2001 otsikolla "Adverse selection and government intervention in life and health insurance markets". Finkelstein on erikoistunut terveystaloustieteeseen.

## Lähteet

## Aiheesta muualla
* Finkelsteinin kotisivu
* Finkelsteinin tutkimukset IDEASissa
Amazon Alexa

**Amazon Alexa** tai **Alexa** on Amazon.comin kehittämä ja julkaisema virtuaaliavustaja, jota käytettiin ensiksi Amazon Echossa. Vuoden 2017 CES-messuilla sen ilmoitettiin laajenevan muidenkin valmistajien älykaiuttimiin ja muihin laitteisiin. Sovelluskehittäjille avatulla ja alustariippumattomalle Alexalle esiteltiin CES 2017 -messuilla enemmän kehittäjän ulkopuolisten valmistajien toteutuksia kuin Cortanalle, Sirille tai Google Assistantille.

## Historia
Alexan edeltäjä on puolalainen Ivona, jonka Amazon osti vuonna 2013. Amazon julkisti Alexan yhdessä Echon kanssa marraskuussa 2014.

Tammikuuhun 2019 mennessä Alexaa käyttäviä tuotteita oli myyty 100 miljoonaa kappaletta.

## Käyttö
Amazon Alexa aktivoituu sanomalla sille ”Alexa”, minkä jälkeen käyttäjän ja Alexan väliset keskustelut tallennetaan Amazonin palvelimille. Amazon.com ei ole suostunut kertomaan, käyttääkö se Alexan kuulemaa puhetta kohdennettuun mainontaan tai tuotesuosituksiin. Alexalle lähetetyt käskyt lähetetään prosessoitavaksi Amazon.comin palvelimille, josta oikea vastaus lähetetään takaisin. Alexa osaa muun muassa vastata käyttäjänsä esittämiin kysymyksiin, kertoa urheilutuloksia ja käynnistää musiikin toiston.

## Arviot
Alexan julkaisun aikaan sitä kuvattiin tietokoneen käytön uudeksi sukupolveksi tulevaisuudeksi ja tuotteen olevan kuin Star Trekistä.

Kymmenen vuottan Alexan julkaisun jälkeen on arvioitu tuotteen olevan Amazonille valtaisa epäonnistuminen. Amazonin Worldwide Digital -divisioonan, joka sisältää Alexan, Echo-kaiuttimet ja Prime Video -palvelun, arvioidaan tekevän vuonna 2022 kymmenen miljardia dollaria tappiota. Suurin osa tappioista liittyy Alexaan ja muihin laitteisiin.

Amazonin strategiana on ollut myydä laitteita tappiolla ja korvata menetykset myöhemmistä ostoksista. Alexaa käytetään miljardeja kertoja viikossa, mutta komennot ovat usein triviaaleja, kuten musiikkikappaleiden vaihtaminen tai säätietojen haku. Amazonin on mahdotonta tehdä voittoa tällaisesta käytöstä. Amazonin alkuperäisenä tarkoituksena oli, että käyttäjät tilaisivat tuotteita virtuaaliavustajan avulla.

## Katso myös
* Apple Siri
* ChatGPT
* Google Assistant
* Tekoäly

## Lähteet
Aasinnahka

**Aasinnahka** (ransk. *Peau d’âne*) on ranskalainen elokuvamusikaali vuodelta 1970. Sen on ohjannut Jacques Demy, ja se perustuu Charles Perraultin samannimiseen runomuotoiseen satuun vuodelta 1694. Elokuvan pääosissa ovat Catherine Deneuve ja Jean Marais, ja elokuvan musiikin on säveltänyt Michel Legrand. Elokuva oli Ranskassa Demyn uran suurin yleisömenestys, sillä sen katsojaluku nousi yli kahden miljoonan.

## Juoni

Kuningas lupaa kuolemaisillaan olevalle kuningattarelle, että menee tämän kuoleman jälkeen naimisiin vain yhtä hyveellisen ja kauniin naisen kanssa. Kuningattaren kuoltua neuvonantajat painostavat kuningasta hankkimaan puolison. Kuningas on sitä mieltä, että ainut tapa, jolla hän voi kunnioittaa lupaustaan, on mennä naimisiin oman tyttärensä, prinsessan, kanssa. Huolestunut prinsessa kysyy neuvoa kummitädiltään, joka neuvoo tätä pyytämään kuninkaalta vaikeasti hankittavia lahjoja. Prinsessa pyytää erilaisia lahjoja, jotka kaikki kuningas hankkii, viimeisenä jalokuvia ulostavan aasin nahka. Prinsessa naamioituu aasinnahkaan ja pakenee valtakunnasta. Pian hän löytää työtä sikalassa, jolloin kohtalo puuttuu peliin.

## Lähteet

## Kirjallisuutta
* Rantanen, Tytti: ”Jacques Demyn Aasinnahka – klassisen ja modernin rinnakkaiseloa”. *Filmihullu* 3/2020.
## Aiheesta muualla
* 
*
Isaac Yaya

__NOTOC__
**Isaac Yaya** (s. 5. heinäkuuta 1979) on ranskanpolynesialainen uransa päättänyt pikajuoksija.

Helsingin MM-kilpailuissa 2005 Yaya kilpaili 400 metrin juoksussa. Hän juoksi alkuerässä ajan 47,75 s, eikä selviytynyt välieriin. Sisäratojen maailmanmestaruuskilpailuissa 2006 Yaya ei päässyt 400 metrin juoksussa jatkoon alkueristä ajallaan 48,45 s. Aika oli maan ennätys.

Yaya osallistui nuorten MM-kilpailuissa 1998 Annecyssa 200 metrin ja 400 metrin juoksuun. Hän jäi molemmissa kilpailuissa alkueriin ajoilla 22,64 s ja 50,10 s.

Yaya pitää hallussaan Oseanian sisäratojen ennätystä 50 metrin juoksussa ajalla 6,03 s.

## Henkilökohtaiset ennätykset
### Ulkoradat

### Sisäradat

## Lähteet
Pista Ski Cross

**Pista Ski Cross** on laskettelupuisto Watles Ski Areassa Malles Venostan kunnassa Italiassa.

Pista Ski Cross toimii freestylehiihdon maailmancupin skicross-kilpailuiden isäntäpaikkana.

## Lähteet
*Watles Watles.net 
*Slopes and Lifts on the Watles Mountain Watles.net 
*The Ski Cross Course  Watles.net 
*Results - Watles data.fis-ski.com
The Rifles

**The Rifles** on Yhdistyneen kuningaskunnan jalkaväkirykmentti, joka muodostettiin 1. helmikuuta 2007. Siihen kuuluu viisi aktiivipalveluksessa olevaa ja vuodesta 2017 alkaen kolme reservipatalajoonaa. Lisäksi siihen kuuluu joukko komppanioita, jotka on liitetty eri reservipataljooniin. Kukin rykmentin pataljoonista on ollut alkujaan pataljoona jommassakummassa kevyen divisioonan rykmentissä. Tästä on poikkeuksena I pataljoona, joka on muodostettu yhdistämällä kaksi rykmenttiä. Perustamisestaan lähtien rykmentti on osallistunut taistelutoimiin Irakissa ja Afganistanissa.

## Historia
The Rifles luotiin Britannian maavoimien uudelleen organisoinnin yhteydessä eli niin sanottua Future Army Structurea. Alkuperäisen ilmoituksen mukaan Kevyen divisioonan piti säilyä ennallaan lukuun ottamatta kevyttä jalkaväkeä, joka liitettäisiin uuteen pataljoonaan yhdistettäessä kaksi olemassa olevaa rykmenttiä kummankin reservipataljoonan tullessa lakkautetuksi. Puolustusministeri ilmoitti kuitenkin 24. marraskuuta 2005 neljästä rykmentistä tehtävän viisi pataljoonainen rykmentti. The Rifles muodostettiin 1. helmikuuta 2007 yhdistämällä neljä kevyen divisioonan rykmenttiä, jotka olivat:
*The Devonshire and Dorset Light Infantry
*The Light Infantry
*The Gloucestershire, Berkshire and Wiltshire Light Infantry
*The Royal Green Jackets

## Organisaatio
Rykmenttiin kuuluu esikunnan lisäksi viisi vakinaista ja kolme reservipataljoonaa, joista kullakin on erityistehtävä. Ne ovat:
*1. pataljoona (1st Rifles), joka luotiin yhdistämällä Devonshire and Dorset Light Infantry ja Royal Gloucestershire, Berkshire and Wiltshire Light Infantry rykmenttien ensimmäiset pataljoonat. Pataljoona on organisoitu kevyeksi jalkaväeksi toimimaan osana 3. Commando prikaatia. Pataljoona on sijoitettu Chepstowiin Beachleyn kasarmeille.
Guiyu oneiros

**Guiyu** on sukupuuttoon kuollut luukalojen suku, ja niistä vanhin tunnettu. Se eli Kiinassa 419 miljoonaa vuotta sitten myöhäisellä siluurikaudella. Sen fossiili tulee Kuantin muodostuman mutaisista kalkkikivistä Yunnanin maakunnasta, Kaakkois-Kiinasta. Kala oli eläessään 33 senttiä pitkä, ja sen luuranko on todella hyvin säilynyt.

Tällä yksilöllä oli sekä viuhkaeväisten että varsieväisten piirteitä, mutta kokonaisuudessaan se oli lähempänä varsieväisiä.

## Lähteet
Snowpark Feldberg

**Snowpark Feldberg** (myös **Seebuck Funpark**) on laskettelupuisto Skigebiet Feldbergin talviurheilukeskuksessa Feldbergin kunnassa Saksassa.

Snowpark Feldbergissä on järjestetty freestylehiihdon maailmancupin skicross ja lumilautailun maailmancupin lumilautacrosskilpailuja.

## Lähteet
*Skigebiet Feldberg liftverbund-feldberg.de 
*Pistenplan Feldberg  liftverbund-feldberg.de 
*Snowpark Feldberg  liftverbund-feldberg.de 
*Snowpark Feldberg bergfex.com 
*AUDI FIS Ski Cross Weltcup – Feldberg  Hochschwarzwald.de 
*Skicross Results – Feldberg fis-ski.com 
*Snowboardcross Results – Feldberg fis-ski.com
Cosmic Girls

**Cosmic Girls** (, tunnetaan myös nimellä **WJSN**) on eteläkorealais-kiinalainen tyttöbändi, joka toimii Starship Entertainment ja Yuehua Entertainment levymerkeillä.

## Historia
Yhtye debytoi 25. helmikuuta 2016 minialbumillaan *Would You Like?*.

Yhtyeessä on 13 jäsentä, joista Xuan Yi, Cheng Xiao ja Mei Qi ovat tauolla johtuen promootioista Kiinassa.

Yhtye on mukana *[[Queendom]]* -ohjelman toisella tuotantokaudella.

## Jäsenet
Yhtyeen jäsenet ovat:
* EXY (엑시), oik. Chu So Jung ()
* Seola (설아), oik. Kim Hyun Jung ()
* Xuan Yi ((宣仪), oik. Wu Xuan Yi (), Oh Sun Ee ()
* Bona (보나), oik. Kim Ji Yeon ()
* Soobin (수빈), oik. Park Soo Bin ()
* Luda (루다), oik. Lee Lu Da ()
* Dawon (다원), oik. Nam Da Won ()
* Eunseo (은서), oik. Son Ju Yeon ()
* Cheng Xiao (성소), oik. Cheng Xiao (), Jung Seong So ()
* Mei Qi (미기), oik. Meng Mei Qi (), Maeng Mi Ki ()
* Yeoreum (여름), oik. Lee Jin Suk ()
* Dayoung (다영), oik. Lim Da Young ()
* Yeonjung (연정), oik. Yu Yeonjung ()

## Diskografia
### Studioalbumit
* 

### EP-levyt
* 
* 
* 
* 
* 
* 
* 
* 
* 
* 

## Lähteet

## Aiheesta muualla

* 
* Cosmic Girlsin verkkosivut
Solar Jetman: Hunt for the Golden Warpship

**Solar Jetman: Hunt for the Golden Warpship** on Zippo Gamesin ja Raren kehittämä ja Tradewestin julkaisema shoot ’em up. Se julkaistiin Nintendo Entertainment Systemille Pohjois-Amerikassa 14. lokakuuta 1990 ja Euroopassa 26. syyskuuta 1991. Peli on *Jetman* -pelisarjan kolmas osa ja Nintendo julkaisi sen myöhemmin Yhdysvalloissa uudelleen vuonna 1990 PlayChoice-10 kolikkopelikoneelle.

Vuonna 2015 peli julkaistiin Xbox Onelle osana *[[Rare Replay]]* -kokoelmaa. 

## Lähteet

## Aiheesta muualla
*
Sormenjälkitunnistus

**Sormenjälkitunnistus** on sormenjäljen tunnistamiseen perustuva biometrisen tunnistamisen tapa. Sormenjälkitunnistuksessa tunnistettavaa sormenjälkeä verrataan joko useaan tietokantaan tallennettuun sormenjälkeen tai tietyn henkilön sormenjälkiin.

## Käyttö mobiililaitteissa
Sormenjälkitunnistus on ollut yksi 2010-luvun merkittävimpiä innovaatioita älypuhelimissa. Se yleistyi lippulaivapuhelimissa 2010-luvun puolivälissä. Vuonna 2015 PhoneArenan testissä olleista viidestä lippulaivapuhelimista neljässä oli kosketuspohjainen sormenjälkitunnistin, joka avautui nopeimmillaan noin 0,8 sekunnissa. Apple lisäsi sormenjälkitunnistuksen tuen iPhone 5:een, iPad Air 2:een ja iPad Mini 3:een. Tuki sormenjälkitunnistukselle tuli Androidiin Marshmallow-päivityksessä. Applen iPhone 5s -puhelimessaan käyttämä sormenjälkitunnistin ei toimi luotettavasti käyttämällä arpisia tai kostuneita sormenpäitä.

## Luotettavuus
Monia sormenjälkitunnistimia voidaan huijata korkealaatuisella sormenjäljestä otetulla lateksikopiolla. Vuonna 2016 joitakin Android-puhelimia saatiin huijattua tulostamalla sormenjälki mustesuihkutulostimella erikoispaperille. Mikrobitti onnistui vuonna 2017 tekemään monen puhelimen sormenjälkitunnistimen avaavan keinosormenjäljen liivatelehdistä, vedestä, grafiittijauheesta ja kaksikomponenttisilikonista. Sormenjäljen kopioimisen lisäksi sormenjälkitunnistus on onnistuttu ohittamaan ohjelmallisesti ilman omistajan sormea. 

Yhdysvalloissa viranomaisilla on oikeus käyttää epäillyn rikollisen sormenjälkeä laitteen avaamiseen, mutta viranomaiset eivät saa pakottaa epäiltyä paljastamaan vain laitteen omistajalla olevaa PIN-koodia tai salasanaa. Älypuhelimen sormenjälkitunnistin ottaa kuvan useista sormenjäljen osista, ja monesti mitä tahansa niistä voi käyttää tunnistautumiseen. Pienikokoisten sormenjälkitunnistimen antureiden heikon resoluution takia sormenjälkitunnistin ei välttämättä kykene erottamaan kaikkia sormenjälkiä toisistaan, ja se saattaa avata laitteen väärällä sormenjäljellä.

Sormenjäljet on yleensä kaapattu halutun henkilön näplimistä esineistä, mutta vuonna 2014 tutkija Jan Krissler esitteli pelkästä valokuvasta hankittuja sormenjälkiä. Japanilaistutkija Isao Echizenin johtama ryhmä onnistui vuonna 2017 tekemässään kokeessa hankkimaan kolmen metrin päässä olevan ihmisen sormenjäljet 20 megapikselin järjestelmäkameralla. 

Sormenjälkitunnistuksen käyttäminen monissa palveluissa tekee siitä arvokkaan tunnistautumiskeinon, ja sormenjäljen varastaminen mahdollistaa identiteettivarkauden. Varastettua sormenjälkeään ei voi vaihtaa.

## Katso myös
* Sormenjäljet rikostutkinnassa

## Lähteet

## Aiheesta muualla
Stara (täsmennyssivu)

**Stara** voi tarkoittaa seuraavia asioita:
* Stara, Helsingin kaupungin virasto
* Stara, suomalainen monimediallinen viihdealan julkaisu
* stara eli tähti, suosittu julkisuuden henkilö, usein esiintyjä kuten näyttelijä tai laulaja
* Bio Stara, elokuvateatteri Paimiossa
Shapefile

**Shapefile** on suosittu avoin vektoripohjainen tiedostomuoto geospatiaalisen tiedon tallentamiseen paikkatietojärjestelmissä, jonka on kehittänyt yhdysvaltalainen paikkatietoratkaisuiden toimittaja Esri. Sen tavoitteena on luoda Shapefile-tiedostomuodosta laajasti tuettu standardi paikkatiedon tallentamiseen.

Shapefileja käytetään muiden vektorimuotoisten formaattien tavoin alue-, viiva- ja pistemuotoisen paikkatiedon ja kuvailevien tietojen tallentamiseen. Esimerkkeinä tallennettavasta tiedosta voisivat olla järvet (alueet), joet (viivat) ja yksittäiset puut (pisteet).

Nimestään huolimatta Shapefilen sisältämä data ei koostu vain yhdestä ainoasta tiedostosta, vaan vaatii ainakin kaksi muuta tiedostoa muun muassa alueisiin liittyvän oheistiedon tallentamiseen (tietokanta). Varsinainen geometriatieto on kuitenkin `.shp`-tiedostossa.

Erimuotoista tietoa, eli pisteitä, viivoja ja alueita, ei ole suositeltavaa esittää erilaisia tietoja samassa tiedostossa, vaan luoda kullekin muodolle omat shapefilet.

## Dokumentaatio
*Esrin dokumentaatio: *[https://www.esri.com/library/whitepapers/pdfs/shapefile.pdf Esri Shapefile Technical Description]*
Alistumaton Ranska

**La France insoumise** (**FI**, logossa esitettynä kreikkalaisella kirjaimella fii, **&phi;**; ”Alistumaton Ranska”) on ranskalainen laitavasemmistolainen puolue, jonka perusti europarlamentaarikko Jean-Luc Mélenchon 10. helmikuuta 2016.

Puolue ajaa kuudennen tasavallan perustamista ja uutta perustuslakia. Mélenchon oli ehdolla presidentiksi vuoden 2017 vaaleissa.

Ranskan kansainvälisten suhteiden instituutin tutkija Léo Péria-Peignén mukaan Alistumattomalla Ranskalla on hämäriä yhteyksiä Venäjään. Puolueen Venäjä-ymmärrys johtuu siitä, että voimakas Amerikka-vastaisuus saa heidät pitämään vaihtoehtoja hyvinä.

## Edustus Euroopan parlamentissa
Vuoden 2024 europarlamenttivaaleissa Alistumaton Ranska sai yhdeksän edustajaa maansa 81 europarlamentaarikon joukkoon. Puolue on jäsenenä Euroopan vasemmistoliitto planeetan ja ihmisten puolesta -europuolueessa, jossa FI on suurin. Se on suurin myös parlamentin poliittisessa ryhmässä GUE/NGL, jonka toinen puheenjohtajista on FI:n meppi Manon Aubry.

## Katso myös
*Kansan unioni

## Lähteet

## Aiheesta muualla
Väinö Lahti

**Väinö Henrik Lahti** (3. kesäkuuta 1901 Pyhäjärvi – 14. lokakuuta 1941 Suunujoki, Neuvostoliitto) oli suomalainen maastohiihtäjä. Urheilu-urallaan hän edusti kotiseutunsa Pyhäjärven Ahjoa ja myöhemmin Oulun Pyrintöä.

Metsätyönjohtajana ja poliisina siviiliurallaan toimineen Väinö Lahden hiihtäjänuran parhaat vuodet osuivat 1920-luvun lopulle. Hän saavutti SM-hiihtojen hopeaa 50 kilometrillä vuonna 1928. Hän oli sijoittunut jo vuonna 1926 SM-hiihdoissa viidenneksi niin 10 kuin 30 km:llä. Vuoden 1929 SM-hiihdoissa tuli vielä neljännet sijat niin 10 kuin 50 km:llä. Aikakauden suurhiihdoissa paras sijoitus oli Ounasvaaran hiihtojen viides sija vuonna 1927.

## Saavutukset

* SM-kisoissa hopeaa 50 kilometrillä 1928

## Lähteet

*
Liukko

**Liukko** on suomalainen sukunimi, joka on muun muassa seuraavilla henkilöillä:

* Aaro Liukko (1891–1976), suomalainen opettaja ja kirjailija
* Heljä Liukko-Sundström (1938–2024), suomalainen keramiikkataiteilija ja professori
* Rauni Liukko (1940–2014), suomalainen kuvanveistäjä ja taidemaalari
* Sirkka Liukko (1917–2013), korkeushyppääjä ja aitajuoksija
* Ville Liukko (s. 1974), suomalainen tennispelaaja.
Caravellix

**Caravellix** () on hahmo Asterix-sarjakuvassa. Hän on gallialaisen kylän seppä. Asterix-tarinoissa Caravellixilla on tyypillisesti kaksi vakituista tehtävää: hän vaientaa väkivaltaisesti bardi Trubadurixin aina tämän yrittäessä laulaa ja aiheuttaa kylätappeluiden alkamisen huomauttamalla kauppias Amaryllixin kalojen huonosta laadusta. Hänellä on usein riitaa myös Senilixin kanssa. Caravellix pukeutuu aina sepän työesiliinaan ja kanniskelee mukanaan lekaa, jota hän myös käyttää lyömäaseena.

Caravellix esiintyi aivan ohimennen jo ensimmäisessä Asterix-albumissa *[[Asterix gallialainen]]*, mutta hahmon ulkonäkö ja nimi vaihtelivat sen jälkeen huomattavasti eri albumeissa. Tutun asunsa ja lihaksikkaan ulkonäkönsä Caravellix sai lopullisesti albumissa *[[Asterix ja normannien maihinnousu]]*. Caravellixin pienikokoinen vaimo nähtiin ensi kerran albumissa *[[Asterix ja riidankylväjä]]*, mutta vaimoa ei koskaan ole nimetty. Heillä oli nuori poika albumissa *[[Asterix Korsikassa]]* ja tytär albumissa *[[Ruusu ja miekka]]*.

## Lähteet
* Olivier Andrieu: *Asterix & Co – Osa 1: Gallian maisemat* (suom. Liisa Leppänen), s. XXXIV–XXXV. Egmont Kustannus, Tampere 2001.
Veikko Merenmies

**Maunu Veikko Merenmies** (alk.**Sjöman** vuoteen 1935, 17. syyskuuta 1907 Marttila – 31. lokakuuta 1941 Segeza) oli suomalainen pituushyppääjä ja kolmiloikkaaja. Hän edusti urallaan Turun Urheiluliittoa, Valkeakosken Hakaa ja Myllykosken Kilpa-Veikkoja.

Merenmies saavutti SM-kilvassa menestystä ensi kerran vuonna 1929 sijoittuessaan kolmiloikassa kuudenneksi. Vuonna 1934 hän oli SM-kisassa neljäs ja 1936 viides. Parhaan saavutuksensa hän sai vuoden 1937 SM-kisoissa sijoittuessaan pituushypyssä kolmanneksi. Tällöin hän edusti Myllykosken Kilpa-Veikkoja. Ennätyksensä hän saavutti vuonna 1928 kolmiloikassa tuloksen ollessa 14,47 ja pituushypyssä vuonna 1931 tuloksenaan 714.

Veikko Sjöman valmistui vuonna 1931 ekonomiksi ja opiskeli vielä sen jälkeen lakia. Hän oli työurallaan Iisalmessa, Valkeakoskella Jylhävaara Oy:n palveluksessa ja Myllykoskella Yhtyneet Paperitehtaat Oy:n palveluksessa.

Veikko Merenmies oli kaatuessaan Jatkosodan hyökkäysvaiheessa luutnantti JR 23:ssa.

## Lähteet
*
Piton de la Fournaise

**Piton de la Fournaise** on Intian valtamerellä Ranskalle kuuluvalla Réunionin saarella sijaitseva 2&nbsp;632 metriä korkea kilpitulivuori. Piton de la Fournaise on yksi maailman aktiivisimmista tulivuorista, ja 2000-luvun aikana se on purkautunut useita kertoja, viimeksi heinäkuussa 2023.

 

## Lähteet

## Aiheesta muualla
Dylan Minnette

**Dylan Christopher Minnette** (s. 29. joulukuuta 1996 Evansville, Yhdysvallat) on yhdysvaltalainen näyttelijä ja muusikko. Hän on näytellyt muun muassa Clay Jensenin roolissa Netflixin tuottamassa sarjassa *[[Kolmetoista syytä (televisiosarja)|Kolmetoista syytä]]* ja David Shephardin roolissa sarjassa *[[Lost]]* sekä nuorta Michael Scofieldiä televisiosarjassa *[[Pako]]*.

## Yksityiselämä
Minnette syntyi Evansvillessä Indianassa. Hänen vanhempansa ovat Robyn ja Graig Minnette. Hän muutti Champaigniin, Illinoisiin, jossa hän asui viisi vuotta ja myöhemmin Los Angelesiin jatkaakseen uraansa näyttelijänä.

Minnette oli 2014-2018 parisuhteessa Kerris Dorseyn kanssa, jonka hän tapasi elokuvassa *[[Alexander and the Terrible, Horrible, No Good, Very Bad Day]]*.  Myöhemmin sinä vuonna hän alkoi seurustella Lydia Nightin kanssa.

## Ura
### Näyttelijänä
Minnetten ensimmäinen rooli oli yksittäinen jakso Drake & Joshissa. Hän on sittemmin esiintynyt NBC:n alkuperäisessä elokuvassa *[[The Year Without a Santa Claus]],* nimettömänä hahmona *[[Fred Claus|Fred Clauksessa]],* Todd Lyonsina elokuvassa *[[The Clique|Teini tuli taloon]]* ja Noah Frammina *[[Snow Buddie|Snow Buddiessa]].*  Merkittävässä rooleissa televisiossa, sisältäen nuoren version hahmosta Michael Scofield *[[Pako]]* ja hahmona Clay Norman *Saving Grace.* Hän näytteli kiusaajaa nimeltä Kenny *Let Me In,* joka julkaistiin lokakuussa 2010. Hän näytteli myös roolissa Jerry Crant Jr. ABC:n *[[Scandal (televisiosarja)|Scandal]]* presidentin poikana. Minnette on myös esiintynyt useissa mainoksissa ja neljässä jaksossa *[[Lost|Lostissa]]* Jackin poikana. Minnette on myös ilmestynyt "The Grow & the Butterfly" musiikkivideoon, jonka esittää Shinedown. 

Minnette näytteli vuodesta 2017 Clay Jensseniä Netflixin alkuperäissarjassa Kolmetoista syytä. Hän on näytellyt myös Netflixin alkuperäisessa elokuvassa *[[The Open House]]* (2018). 

### Musiikki
Minnette on laulaja ja rytmikitaristi Wallows-yhtyeessä, jossa ovat mukana myös Cole Preston (rummut), Danny Ferenbach (trumpetti) ja Braeden Lemasters (laulaja ja kitaristi). Yhtyeen nimiä ennen vuotta 2017 olivat The Feaver ja The Narwhals. He pitivät "Summer Meltdown" -konsertin autisteille vuonna 2010. ja voittivat bändikilpailutaistelun samana vuonna, sitä sponsoroi 98.7 FM. He esiintyivät Vans Warped Tourilla vuonna 2011 ja ovat sen jälkeen esiintyneet monilla Los Angelesin tapahtumapaikoilla, kuten Roxy Theatre ja Whisky a Go Go. Kappaletta "Bleeding Man" käytettiin markkinoinnissa sarjan *[[R.L. Stine´s The Haunting Hour]]* kaudella 2.

Yhtye julkaisi vuonna 2017 neljä kappaletta, "Pleaser", "Sun Tan", "Uncomfortable" ja "Pulling Leaves Off Trees" Apple Musicssa ja Spotifyssa ja vuonna 2018 kaksi kappaletta "Pictures of Girls" ja "These Days". He esittivät "Pictures of Girls" *[[The Late Late Show with James Corden]]issa* 8. toukokuuta 2018.

## Filmografia

## Palkinnot ja ehdokkuudet

## Lähteet

## Aiheesta muualla

*
Philip Sidney

**Philip Sidney** (30. marraskuuta 1554 Penshurst Place, Kent, Englanti – 17. lokakuuta 1586 Arnhem, Alankomaat), Sir, oli englantilainen runoilija ja hovimies ja Elisabetin ajan merkittävimpiä kirjallisia hahmoja. Hänen tunnetuimpiin teoksiinsa kuuluvat *Astrophel and Stella*, *The Countess of Pembroke's Arcadia* sekä renessanssin Englannin tärkeimpiin kirjallisuuskritiikin teoksiin kuuluva *The Defence of Poesy*.

Aikalaiset pitivät Sidneyä aikansa eniten toivoa tuovana nuorena aatelisena, ja häntä käytettiin monissa diplomaattisissa ja sotilaallisissa tehtävissä, mutta hän kuoli ennenaikaisesti Alankomaiden vapaussodassa Zutphenissa käydyssä taistelussa saamiinsa haavoihin. Hänet on haudattu Lontooseen St. Paulin katedraaliin.

Elisabetin aikana Sidneyä pidettiin yhtenä Englannin merkittävimmistä runoilijoista, mutta hän on sittemmin jäänyt unohduksiin. Edmund Spenserin tavoin hän edusti ritariromantiikkaa. Hänen maineikkain teoksensa ja pääteoksensa on sonettikokoelma *Astrophel and Stella* (kirjoitettu 1582, julkaistu 1591), jossa hän toisin kuin useimmat aikalaisensa noudatti Petrarcan tiukkaa sonettien muotoa, ja sitä pidetään William Shakespearen sonettien jälkeen elisabetinaikaisen sonettirunouden merkittävimpänä teoksena. Englantilaiset kriitikot ovat tulkinneet runojen kuvastavan runoilijan onnetonta rakkautta Essexin kauniiseen ja onnettomaan tyttäreen, Penelope Devereux'hin, joka oli naimisissa raakalaismaisen lordi Richin kanssa. Pikemmin ne kuitenkin kuuluvat ajan tavanomaiseen muotirunouteen. Ne on luultavasti kirjoitettu samaan aikaan 1583 kun Sidney meni naimisiin Frances Walsinghamin kanssa, jota hän ilmeisesti rakasti vilpittömästi. Hänen sisarensa ja uskollinen ystävänsä lady Pembroke luonnehtii heitä "hauskoiksi arvoituksiksi".

Lisäksi Sidney kirjoitti kesken jääneen sankarillisen paimenromaanin *Arcadia* (kirjoitettu 1580–1581, sen julkaisi 1590 lady Pembroke, jolle se oli omistettu, mutta siitä on kaksi muutakin versiota, vuosilta 1593, 1598), joka on 1500-luvun tärkein englantilainen proosamuotoinen kaunokirjallinen teos, sekä ajan esteettistä makua valaisevan runousopin, *An apologie for poetrie*, joka oli vastaus runouteen vuonna 1581 kohdistuneeseen puritaaniseen hyökkäykseen, mutta se julkaistiin vasta 1595.

Sidneyn vaikutus seuraajiinsa oli merkittävä Areopagus-klubin kautta, joka pyrki kotiuttamaan klassisia runomittoja englantilaiseen runouteen.

Sidneyn runoja on antologiassa *Maailmankirjallisuuden kultainen kirja 3.: Englantilaisen kirjallisuuden kultainen kirja* (WSOY 1933)

Sidneyn isä oli englantilainen valtiomies Henry Sidney (1529–1586). Sidneyn appi oli valtiomies Francis Walsingham.

## Lähteet

## Aiheesta muualla
Senilix

**Senilix** () on hahmo Asterix-sarjakuvassa. Hän on gallialaisen kylän iäkkäin asukas.

Senilix on päällikkö Aladobixin ohella toinen kylän miehistä, jonka mainitaan olevan Gallian sodan ja erityisesti Gergovian taistelun veteraani. Korkeasta iästään huolimatta hän osallistuu aina innokkaasti kylätappeluihin ja taisteluihin roomalaisia vastaan. Senilix on kylän asukkaista yleensä ennakkoluuloisin ulkopuolisia kohtaan.

Senilix esiintyy tunnistettavana ensimmäisen kerran albumissa *[[Asterix olympialaisissa]]*, jossa hänen mainitaan olevan 93-vuotias. Senilixin näköinen nimetön hahmo oli nähty jo sitä ennen albumissa *[[Päälliköiden ottelu]]*. Senilixillä on itseään huomattavasti nuorempi ja muihin kylän naisiin verrattuna hyvin viehättävän näköinen vaimo, joka nähdään ensimmäisen kerran albumissa *[[Asterix ja riidankylväjä]]*. Vaimon nimeä ei ole koskaan mainittu.

## Lähteet
* Olivier Andrieu: *Asterix & Co – Osa 1: Gallian maisemat* (suom. Liisa Leppänen), s. XXXVI–XXXVII. Egmont Kustannus, Tampere 2001.
Norjan kansalliskirjasto

**Norjan kansalliskirjasto** () on Oslossa ja Mo i Ranassa toimiva Norjan  kansalliskirjasto.

Vuonna 2015 Norjan kansalliskirjaston budjetti oli 463 miljoonaa Norjan kruunua ja kirjaston palveluksessa oli laskennallisesti 400 kokopäivätyöntekijää.

Vuonna 2009 Norjan kansalliskirjasto avasi Bokhylla-palvelun, jonne digitoidaan kaikki Norjassa ennen vuotta 2001 julkaistut kirjat käyttäjien vapaasti saatavaksi. Vuoteen 2014 mennessä oli sähköiseen muotoon saatettu jo 135&nbsp;000 teosta. Kaikkiaan hankkeessa on arvioitu digitoitavan noin 250&nbsp;000 teosta. 

## Kuvia

Kuva:Nasjonalbiblioteket, Mo i Rana.jpg|Norjan kansalliskirjaston rakennus Mo i Ranassa.
Kuva:Nasjonalbiblioteket.JPG|Kansalliskirjaston päärakennuksen julkisivu Oslossa.


## Lähteet

   
## Aiheesta muualla
 
*Pekka Olsbo (2013) Miten ne sen tekivät? (kirjastolehti.fi)
*Aineistohaku Norjan kansalliskirjastosta (rajauksena kirjat eli bøker)  (nb.no)
Possu ja kärpänen

**Possu ja kärpänen** () on Xilam Animationin animaatiosarja. Sarjaa on tuotettu vuosina 2012–2013.

## Hahmot

**Herkko** on maalta kaupunkiin muuttanut possu. Herkko asuu talossaan ystävänsä Tirrisen kanssa.

**Tirrinen** on Herkon kanssa asuva kärpänen. Tirrinen soittaa ystäviensä Katin ja Nean kanssa punk-bändissään.

**Kati** ja **Nea** ovat Tirrisen yliopistokavereita.
He soittavat Tirrisen kanssa punk-bändissään.

**Johanna** on töissä Superfarm nimisessä kaupassa. Herkko on ihastunut Johannaan.

**Antton** työskentelee uimahallissa uimavalvojana. Tirrinen on ihastunut Anttoniin.

**Tylynen** on Herkon naapuri. Tylynen ei sen ihmeemmin piitaa Herkosta.

## Lähteet
* 

## Aiheesta muualla
virallinen Facebook-sivu
Irlannin kansalliskirjasto

**Irlannin kansalliskirjasto** (; ) on Dublinissa toimiva Irlannin kansalliskirjasto. Kirjasto on perustettu vuonna 1877.


Kuva:Dublin, Nationalbiblioteket, Nordisk familjebok.png|Irlannin kansalliskirjaston rakennus (Nordisk familjebok, 1907).


## Lähteet

## Aiheesta muualla
 
*Irlannin kansalliskirjaston teosluettelo